No dias segretu a femina

Segretu in coro 'e fémina no dùrada
ca su pesu intro s'intimu l'istràcada:
est che-i sa castanza chi s'insàcada
in sa buscia e reparu si procùrada.

Ma indurit cumprinde e ammadùrada
e ispinosu s'imbòligu ispàcada:
su frutu da sa bucia si distàcada
e in su ratu a buca abbelta adùrada.

E gai est sa femìna in su segretu:
a lu rezer a longu no reséssidi
e no nde pasat si no s'illizéridi.

Serrende 'e dentes sas laras abbéridi
e-i cudd'est a pómpiu1, e deretu
chena si nd'abbizare che li éssidi.

Su primu 'e Abrile 1973

1A pómpiu: in agguato.